Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 526/13/6606	Lučenec, 22.8.2014
EEČ : 2-47-134-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec XXXXX, nar. 24.03.1991, hoci bol rozsudkom Okresného súdu v Lučenci č.k. 17P 67/2012 zo dňa 10.01.2013, právoplatným dňa 15.02.2013 zaviazaný k plateniu výživného mesačne vo výške 50,- € počnúc dňom 07.05.2012 vždy do 15-teho dňa v mesiaci vopred k rukám XXXXX, nar. 24.03.1991, trvale bytom Poltár, ulica Sklárska 593/44 a zároveň bol povinný platiť zročné výživné za obdobie od 07.05.2012 do 31.12.2012 v celkovej výške 192,- € v zmysle tohto rozsudku v mesačných splátkach po 10,- € až do úplného vyrovnania spolu s bežným výživným, pričom si  túto povinnosť riadne, pravidelne a v plnej výške neplnil v Lučenci a inde a za obdobie od mesiaca január 2014 do mesiaca júl 2014 vrátane dlhuje na bežnom výživnom 350,- € a  na zročnom výživnom za obdobie od 07.05.2012 do 31.12.2012 dlhuje sumu 32,- €, t.j. celkovú sumu vo výške 382,- €,

lebo zanikla trestnosť činu

Odôvodnenie:
	Proti obvinenému XXXXX, nar. XXXXX bolo povereným policajtom PZ, OO PZ v Lučenci začaté trestné stíhanie a vznesené obvinenie pre prečin zanedbania povinnej výživy podľa § 207 ods. 1 Trestného zákona na tom skutkovom základe, ktorý je uvedený vo výrokovej časti tohto uznesenia zo dňa 17.03.2014 pod spisovou značkou ČVS:ORP-1352/LC-LC-2013.
Dňa 18.08.21014 mi bol doručený návrh povereného policajta OO PZ v Lučenci na zastavenie  trestného stíhania podľa § 215 odsek 1 písm. h/ Trestného poriadku z dôvodov § 86 odsek 1 písm. a/ Trestného zákona.
Preskúmaním spisového materiálu som zistila, že obvinený svoj dlh na výživnom vyrovnal, o čom sa  v spise nachádzajú priložené poštové poukážky. Matka XXXXX, nar. 27.08.1963, trvale bytom Poltár, ulica Sklárska 593/44 vo svojom výsluchu zo dňa 06.08.2014 na č.l. 50 vypovedala, že obvinený XXXXX dňa 17.07.2014 vyplatil časť dlžného výživného vo výške 230,- € a dňa 31.07.2014 vyplatil výživné vo výške 152,- €, čím vyplatil celý dlh na výživnom až do mesiaca júl 2014. Ďalej vo svoje výpovedi uviedla, že keď obvinený neplatil výživné, dcéra netrpela núdzou.
 Podľa 86 odsek 1 písm. a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemá trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Vzhľadom k týmto skutočnostiam som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka